**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2022. február 14.-én tartandó ülésére**

**Tárgy: Révfülöp Szigeti strand 5-6-7 sz. üzlet bérleti szerződésének megszüntetésére érkezett kérelem elbírálása**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

címzetes főjegyző

**Tisztelt Képviselő-testület!**

Szilasi László ev. (8300 Tapolca, Kazinczy tér 5; asz.: 65374078-2-39; nyilv. szám.: 15286536) 2022. január 25.-én írásban kereste meg Révfülöp Nagyközség Önkormányzatát, hogy az általa Szigeti strandon bérelt 5-ös számú, 20 m2 nagyságú vendéglátó ipari üzlet, 6-os számú, 20 m2 nagyságú vendéglátó ipari üzlet és 7-es számú, 20 m2 nagyságú vendéglátó ipari üzlet bérleti jogviszonyát szeretné megszüntetni. A jelenleg hatályos szerződések, melyek megszüntetését egészségügyi okokra hivatkozva kezdeményezte, 2020. január 1. és 2022. október 30 közötti időtartamra szól.

A pénzügyi osztály nyilvántartása alapján Szilasi László vállalkozónak bérleti díjra vonatkozó elmaradása nincs.

Vállalkozó a szerződésben foglaltak szerint az alábbi összegű kauciót fizette meg Révfülöp Nagyközség Önkormányzata letéti számlájára, mely összeget a szerződés megszüntetése esetén, az követően az Önkormányzat visszautal a Vállalkozó részére.

2017.03.28. 1.072.215 Ft

2020.03.13. 409.959 Ft

Összesen: 1.482.174 Ft

A közművek tekintetében, az utolsó mérőóra leolvasást követően keletkezett fogyasztás a vállalkozó részére az üzlet átadás-átvételi eljárását követően kiszámlázásra kerül a szerződés megszüntetése esetén.

Kérem a Tisztelt Képviselő-testületet, hogy az előterjesztést megtárgyalni szíveskedjen!

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**/2022. (II. ) HATÁROZATA**

**A Révfülöp Szigeti strand 5-6-7 számú üzletek bérleti szerződésének megszüntetéséről**

**Révfülöp Nagyközség Önkormányzata Képviselő-testülete elfogadja Szilasi László ev. Révfülöp Szigeti strand 5-ös számú, 20 m2 nagyságú vendéglátó ipari üzlet; 6-os számú, 20 m2 nagyságú vendéglátó ipari üzlet; és 7-es számú, 20 m2 nagyságú vendéglátó ipari üzlet bérleti jogviszonyának megszüntetésére vonatkozó kérelmét, és elhatározza, hogy az ezen üzletek bérbeadására kötött bérleti szerződéseket 2022. február 28-i hatállyal közös megegyezéssel megszünteti.**

**A Képviselő-testület felhatalmazza a polgármestert a szerződések megszüntetésével kapcsolatos intézkedések megtételére.**

**Felelős: Kondor Géza polgármester**

**Határidő: 2022. február 28.**